18/05/2010 | Administración LocalMunicipal
A Coruña
Servizo de Persoal
Publicación bases 2 prazas de técnicos superiores de informática. C. E.5/08, aprobadas polo tenente de alcalde delegado de persoal, por delegación da Xunta de Goberno Local, de data 6 de abril de 2010

A presente Convocatoria Específica constitúe un desenvolvemento da Oferta de Emprego deste Concello para o ano 2008 (publicada en BOP do 12 de decembro de 2008) e réxese pola Convocatoria Unitaria para a provisión en propiedade de prazas de funcionarias/os de carreira e persoal laboral convocadas polo Concello de A Coruña no ano 2009 (publicada no BOP do 9 de xuño de 2009) en aplicación do disposto na base primeira desta, e polas seguintes normas específicas: 1. - Clasificación da praza. Escala de Administración Especial. Subescala Técnica. Clase Técnicos Superiores.2. - Dotación económica. As retribucións correspondentes ao Grupo A1, e demais retribucións complementarias segundo acordos adoptados pola Corporación ao respecto, e concretados na relación presupostaria.3. - Requisitos esixidos: Os aspirantes deberán reunir os seguintes requisitos: a. Estar en posesión do título de Licenciado en Informática ou Enxeñaría en Informática. No caso de titulacións obtidas no estranxeiro, deberase estar en posesión da credencial que acredite a súa homologación. b. Ter a nacionalidade española, sen prexuízo do disposto no artigo 57 do Estatuto Básico do Empregado Público. c. Ter cumprimentos dezaseis anos e non exceder, no seu caso, da idade máxima de xubilación forzosa. d. Posuír a capacidade funcional para o desempeño das tarefas habituais da praza á que se aspira. e. Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.4. - Número de prazas que se convocan. Dúas 5. - Sistema de selección: Concurso - Oposición.6. - Dereitos de exame: Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais contados dende o seguinte ao da publicación do anuncio de cada convocatoria no BOLETIN OFICIAL DO ESTADO. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A instancia deberá acompañarse necesariamente de: - Fotocopia do D. N. I. - Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. - Fotocopia compulsada do título esixido para ser admitido no presente proceso selectivo de conformidade coa normativa legal vixente. - No seu caso, a acreditación de estar en posesión da titulación que exime de efectuar o exercicio de galego. - Relación dos méritos que aleguen, enumerados segundo a orde establecida no Anexo I. Á devandita relación acompañaranse os documentos xustificativos dos méritos, orixinais ou fotocopias compulsadas. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación dás instancias. Non obstante, non será necesario presentar documentos que xa se achen en poder desta Administración. Valoraranse os méritos conforme ao seguinte baremo: a) Experiencia: • Por servizos prestados na Administración Local en prazas da mesma categoría, e de natureza similar ao posto de traballo convocado, a razón de 0,20 puntos por mes. • Por servizos prestados nas Administracións Públicas en prazas da mesma categoría, e de natureza similar ao posto de traballo convocado, a razón de 0,10 puntos por mes. O máximo de puntuación por este apartado será de 2,80 puntos. b) Cursos de formación e perfeccionamento: Pola acreditación de asistencia a cursos de formación e perfeccionamento expedido ou homologados por organismos oficiais e directamente relacionados coas funcións propias da praza obxecto da presente convocatoria. - Cursos de menos de 10 horas de duración: 0,20 puntos - Duración comprendida entre 10 e 20 horas: 0,30 puntos. - Cursos de máis de 20 horas: 0,40 puntos. No suposto de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 3,80 puntos. c) Coñecemento da lingua galega. - Por estar en posesión do título de linguaxe administrativa superior: 2,40 puntos - Por estar en posesión do título de linguaxe administrativa media: 1,80 puntos - Por estar en posesión do título de perfeccionamento, a súa validación, ou Celga 4: 1,20 puntos - Por estar en posesión do título de iniciación ou Celga 2: 0,60 puntos En caso de estar en posesión de distintas titulacións, valorarase unicamente o nivel máis alto de formación. A puntuación obtida nesta fase será computada na valoración final dos aspirantes que superasen a fase de oposición. A oposición constará de catro exercicios, sendo todos eles de carácter obrigatorio e eliminatorio. Primeiro exercicio. - Consistirá en desenvolver por escrito, nun tempo máximo de dúas horas, un cuestionario de 20 preguntas con respostas curtas, determinadas polo Tribunal inmediatamente antes de celebrarse a proba e relacionado coas materias comprendidas no Anexo I desta convocatoria. Neste exercicio valorarase o contido das respostas e a capacidade de redacción así como a concreción e a claridade na exposición. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Segundo Exercicio: O Tribunal extraerá ao chou dous temas de cada unha das tres partes (denominadas Parte I -temas 19 a 42-, Parte II -temas 43 a 66- e Parte III -temas 67 a 90-) que compoñen a Parte Especial do temario, contido no Anexo I da presente Convocatoria. Obrigatoriamente, os aspirantes deberán desenvolver por escrito, durante un período máximo de catro horas, un único tema de cada unha das tres partes. Posteriormente, os aspirantes serán convocados oportunamente para a lectura do seu exercicio en sesión pública ante o tribunal, que o cualificará valorando os coñecementos, a claridade, a orde de ideas e a calidade da expresión escrita, así como a súa forma de presentación e exposición. No desenvolvemento da lectura, o tribunal poderá realizar preguntas ao aspirante en relación co seu exercicio. Cada membro do tribunal disporá de fotocopias dos exercicios para cotexar a lectura efectuada polo aspirante. A cualificación global deste exercicio será de 0 a 30 puntos. Cada tema cualificarase de 0 a 10 puntos, sendo preciso alcanzar un mínimo de cinco puntos en cada un dos temas para superalo, sendo eliminados aqueles aspirantes que non a obteñan. Posteriormente efectuarase a media entre ambos os dous, que será a puntuación da proba. O Tribunal determinará o nivel de coñecementos esixidos para alcanzar a puntuación mínima. Terceiro exercicio. - De carácter práctico, consistente na realización, durante un período de dúas horas dun suposto práctico, de contido técnico, a elixir entre dous, que proporá o Tribunal inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas na Parte Especial do Anexo I desta Convocatoria. Este exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Cuarto exercicio: Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981184278 para chamadas fóra do termo municipal) e na páxina web do Concello de A Coruña, (www.coruna.es/oposiciones) sen prexuízo de calquera outro medio de difusión que se considere oportuno. Cualificación final. - As cualificacións dos aspirantes aprobados en cada un dos exercicios serán publicadas no Taboleiro de Anuncios deste Concello e no seu lugar de celebración o mesmo día en que se faga a cualificación así como na paxína web do Concello de A Coruña. Previamente á fase de oposición, o tribunal procederá á baremación da fase de concurso e publicaraa na páxina web do Excmo. Concello de A Coruña, con indicación da puntuación obtida por cada aspirante. Contra a baremación, os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da baremación. Á vista das reclamacións que se presenten e, no caso de ser estimadas, realizaranse as oportunas correccións na baremación e procederase á publicación definitiva na páxina web do Excmo. Concello de A Coruña. Contra esta resolución, poderán as/os interesadas/os interpoñer recurso de alzada conforme o previsto no art.114 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1º A nota máis alta no primeiro exercicio da fase de oposición 2º A nota máis alta no segundo exercicio da fase de oposición 3º Maior número de preguntas acertadas no primeiro exercicio TEMA 1.- A Constitución Española de 1978. Estrutura. Título Preliminar. Reforma Constitucional. Os dereitos fundamentais: Garantías e tutelas TEMA 2.- A Coroa. As Cortes Xerais: Composición. Funcións. Funcionamento. TEMA 3.- O Goberno. Composición e funcións. Relacións entre o Goberno e as Cortes Xerais. As Administracións Públicas: Lexislación aplicable. TEMA 4.- O Estatuto de Autonomía de Galicia. As institucións da Comunidade Autónoma: O Parlamento. O Consello da Xunta. O Presidente. TEMA 5.- A Lei: Concepto e clases. Disposicións normativas con forza de lei. O Regulamento: concepto. Clasificación dos regulamentos. TEMA 6.- O acto administrativo: concepto e clases. Elementos do acto. A eficacia dos actos administrativos. Nulidade e anulabilidade. TEMA 7.- O procedemento administrativo; Iniciación, ordenación, instrución e terminación. TEMA 8.- Finalización do procedemento: a obriga de resolver. O silencio administrativo. TEMA 9.- Os recursos administrativos. Concepto e clases, requisitos xerais. Os recursos ordinarios. TEMA 10.- O municipio. Elementos. Territorio e poboación. TEMA 11.- Municipios de Gran Poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: Composición e atribucións. O Concello Pleno. Composición e competencias. As Comisións Informativas. TEMA 12.- A organización do Concello de A Coruña. Distritos. Comisión de Suxestións e Reclamacións. O Consello Social da Cidade. O Tribunal Económico-Administrativo. Órganos Superiores e Directivos. TEMA 13.- Ordenanzas e regulamentos municipais. Procedemento de elaboración. Os Regulamentos Orgánicos do Concello de A Coruña. TEMA 14.- A Lei 7/2007 do 12 de abril do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 15.- Dereitos e deberes dos funcionarias/os locais. Código de conduta das/os empregadas/os públicas/os. Réxime de incompatibilidades. TEMA 16.- A Lei de Contratos do sector público: Lei 30/2007, do 30 de outubro. Directiva 2004/18/CE do 31 de marzo. TEMA 17.- Facendas Locais: A Lei reguladora das Facendas Locais. Os recursos das Facendas Locais. Taxas e prezos públicos. TEMA 18.- Politicas de igualdade. Medidas de conciliación da vida laboral e familiar. TEMA 19.- Windows Server 2000/2003: Arquitectura de Active Directory. Planificación do espazo de nomes e dos dominios. TEMA 20.- Windows Server 2000/2003: Active Directory: Instalación. Xestión de obxectos de Active Directory. TEMA 21.- Windows Server 2000/2003: Active Directory: Sitios e servizos. Esquema. Mestres de operacións. TEMA 22.- Windows Server 2000/2003: Active Directory: Dominios e confianzas. Directivas de grupo. TEMA 23.- Windows Server 2000/2003: DHCP. Dynamic Host Configuration Protocol: Instalación. Configuración. Administración. Mantemento. TEMA 24.- Windows Server 2000/2003: WINS. Windows Internet Name Service: Instalación. Configuración. Mantemento. TEMA 25.- Windows Server 2000/2003: DNS. Domain Name System: Instalación. Administración. TEMA 26.- Windows Server 2000/2003: DFS. Distributed File System: Espazos de nomes. Replicación DFS. TEMA 27.- Windows Server 2000/2003: NTFS: Configuración de instantáneas. Cotas de disco. Cifrado no sistema de arquivos. Compresión. Filtrado de arquivos. TEMA 28.- Windows Server 2000/2003: Servizos de Terminal Server. Ntbackup: Copia de seguridade e recuperación de datos. TEMA 29.- Windows Server 2000/2003: Administrar sistemas de arquivo e unidades de almacenamento. Administración de conxuntos de volumes e series RAID. TEMA 30.- Windows Server 2000/2003: NLB. Clústeres de equilibrio de carga de rede. TEMA 31.- Windows Server 2000/2003: Clústeres de servidor TEMA 32.- Metaframe Presentation Server 4.0 para Windows: Cliente para Windows: Distribución e instalación. Optimización do ámbito do cliente. TEMA 33.- Metaframe Presentation Server 4.0 para Windows: Deseño de comunidades de servidores. O almacén de datos da comunidade. TEMA 34.- Metaframe Presentation Server 4.0 para Windows: Planificación e instalación de Metaframe Presentation Server. TEMA 35.- Metaframe Presentation Server 4.0 para Windows: Ferramentas de administración: Access Suite Console, Presentation Server Console, License Management Console, Configuración de conexión Citrix, Configuración de Traspaso SSL Citrix, Barra de tarefas de Remedar, Administrador de redución de retardo de SpeedScreen. TEMA 36.- Metaframe Presentation Server 4.0 para Windows: Publicación de aplicacións, contido e escritorios. TEMA 37.- Metaframe Presentation Server 4.0 para Windows: Xestión de usuarios e sesións. TEMA 38.- Metaframe Presentation Server 4.0 para Windows: Administración de impresoras. Gabade manager. TEMA 39.- Metaframe Presentation Server 4.0 para Windows: Interface Web: Arquitectura. Instalación. TEMA 40.- Metaframe Presentation Server 4.0 para Windows: Interface Web: Configuración. TEMA 41.- Metaframe Presentation Server 4.0 para Windows: Interface Web: Configuración da seguridade. TEMA 42.- Metaframe Presentation Server 4.0 para Windows: Sistema de licenzas: Arquitectura. Planificación do ámbito. Instalación. Administración de licenzas. PARTE II TEMA 43.- Sistema Operativo Linux: Estrutura do sistema de ficheiros, manexo de ficheiros e procesos, arranque e parada do sistema e os diferentes servizos. TEMA 44.- Shell scripting: programación de scripts utilizando shells segundo o estándar POSIX. TEMA 45.- Linux Kernel: Estrutura e funcionamento, configuración e compilación do kernel. TEMA 46.- Devasas en Linux: devasas tradicionais (enrutadores) e transparentes (conmutadores), iptables, ebtables. TEMA 47.- Debian: contrato social, directrices de software libre de Debian (DFSG), normas de Debian (Debian policy). TEMA 48.- Administración de sistemas Debian GNU/Linux: xestión de paquetes, configuración do sistema e securización deste. TEMA 49.- O sistema de paquetería de Debian: Estrutura dun paquete Debian, xeración de paquetes Debian. TEMA 50.- Sistemas RAID: Tipos de RAID, RAID Hardware vs Software. Raid software en Linux, configuración, modificación e mantemento. Volumes en Linux, uso de lvm2 para a creación e xestión de volumes, raid con lvm2, uso de snapshots, aplicación ás copias de seguridade en quente. TEMA 51.- Servidor web Apache: configuración básica, virtual hosts, sitios web seguros, utilización como pasarela http/https para outros servidores, balanceo de carga, mantemento de sesións, autenticación (usuario/clave e certificados), seguridade no servidor apache. TEMA 52.- Citrix e Linux: Usos das ferramentas Linux (apache, stunnel, iptables) para securizar accesos externos á interface web e ao porto ICA do Citrix presentation server mediante autenticación con certificados. TEMA 53.- Debian Live: Xeración dunha distribución Debian Live á medida. Uso dunha distribución Live como sistema de baixo mantemento, arranque de rede. Consideracións de seguridade. TEMA 54.- Ferramentas de análise de vulnerabilidades: Conceptos xerais. Tipoloxía. Criterios de selección de ferramentas. Implantación. Xestión. TEMA 55.- O proxy squid: configuración básica, topoloxías avanzadas, redundancia, autenticación integrada en directorio activo, análise de logs, uso de redirectores (Jesred) e seguridade. TEMA 56.- O servidor de correo Cyrus: configuración, seguridade en protocolos, integración con LDAP e servidores Postfix. TEMA 57.- O servidor de correo Postfix: configuración, integración con servidores cyrus e exchange. TEMA 58.- Voz sobre IP: Conceptos e protocolos (IAX2, SIP, H323), configuración dun servidor Asterisk, integración con centrais Ericsson. TEMA 59.- Enrutamiento en Linux: Quagga: configuración e securización en acceso e rutas. TEMA 60.- FreeRadius: Configuración de Freeradius para autenticación de usuarios de acceso remoto. TEMA 61.- IPSec: Protocolo, modos soportados, estándares que a definen, configuración en Linux utilizando ipsec-tools e racoon. TEMA 62.- Protocolo DHCP: xeneralidades, utilización en arranque de rede, problemas de seguridade, configuración do servidor dhcp3 en Linux, integración con sistemas de DNS dinámicos. TEMA 63.- Linux Embedded: Compilación e configuración de OpenWRT, uso en sistemas de rutado, proxy e devasas encaixadas. TEMA 64.- DNS: xeneralidades e funcionamento do protocolo, seguridade e problemas, configuración do servidor Bind (dns estático e dinámico, SPF). TEMA 65.- Routers Cabletron/Enterasys: configuración das series SSR e SecureStack. TEMA 66.- Virtualización: VmWare ESX server: instalación, configuración e mantemento. KVM: instalación, configuración e frontais web. PARTE III TEMA 67.- Modelo conceptual de seguridade. Seguridade nas TIC. A problemática da seguridade. Ameazas e vulnerabilidades nos sistemas. Medidas de protección. A estratexia de seguridade. TEMA 68.- Organización e xestión de seguridade. Estrutura de supervisión e operación. Seguridade da información. Implantación en pequenas, medianas e grandes organizacións. TEMA 69.- Inspección de seguridade nas TIC: Conceptos xerais. Actividades. Tipos de inspeccións. Responsabilidades. Proceso de inspección. TEMA 70.- Ferramentas de monitorización de tráfico de rede: Conceptos xerais. Proceso de análise de tráfico de rede. Criterios de selección de ferramentas. Implantación. Legalidade. TEMA 71.- Sistemas de detección de intrusos: Conceptos xerais. Arquitectura. Clasificación. Implantación. Respostas activas e pasivas. Futuro dos IDS. TEMA 72.- ISO 27002: Estrutura do estándar. Avaliación e tratamento do risco. Política de seguridade. Xestión de activos. Responsabilidades do usuario. Control de acceso á rede. Seguridade física e ambiental. TEMA 73.- O framework Risk IT: Conceptos xerais. Dominios e procesos. TEMA 74.- COBIT: Conceptos xerais. Criterios de información. Metas xenéricas de negocio e de TI. Recursos de TI. Val IT. TEMA 75.- COBIT: Dominios. Controis. Modelos de madureza. Métricas. TEMA 76.- Procesos COBIT: PO7 Administrar os recursos humanos de TI. AI3 Adquirir e manter infraestrutura tecnolóxica. TEMA 77.- Procesos COBIT: DS8 Administrar a mesa de servizos e os incidentes. DS9 Administrar a configuración. DS10 Administración de problemas. TEMA 78.- Procesos COBIT: DS11 Administración de datos. DS12 Administración do ambiente físico. ME3 Garantir o cumprimento regulatorio. TEMA 79.- A protección de datos de carácter persoal no ámbito da Administración local: tratamentos relativos á xestión dos recursos humanos e aos procesos selectivos de persoal. TEMA 80.- A protección de datos de carácter persoal no ámbito da Administración local: tratamentos relativos ao Padrón de habitantes, Servizos Sociais, Xestión Tributaria e Actividade Policial. TEMA 81.- A protección de datos de carácter persoal no ámbito da Administración local: acceso a ficheiros municipais por parte dos membros da Corporación. Os ficheiros creados e tratados polos Grupos políticos. TEMA 82.- A protección de datos de carácter persoal no ámbito da Administración local: a responsabilidade das entidades xestoras de servizos municipais. TEMA 83.- A protección de datos de carácter persoal: análise da figura do encargado do tratamento. TEMA 84.- Lei 11/2007, de acceso electrónico dos cidadáns aos Servizos Públicos. Esquema Nacional de Seguridade. TEMA 85.- Lei 25/2007, de conservación de datos relativos a comunicacións electrónicas. TEMA 86.- Lei 34/2002, de Servizos da Sociedade da Información e o Comercio electrónico: Prestación de servizos da sociedade da información. Aplicación da Lei ás Administracións públicas. Comunicacións comerciais por vía electrónica. TEMA 87.- Lei 32/2003, Xeneral de Telecomunicacións: prestación de servizos e explotación de redes en réxime de libre competencia. O servizo universal. TEMA 88.- Lei 32/2003, Xeneral de Telecomunicacións: Participación das Administracións públicas como axentes económicos no mercado das telecomunicacións. Prestación de servizos gratuítos en réxime de libre competencia. TEMA 89.- ITILv2: Visión xeral da biblioteca. Conceptos xerais da Xestión de Servizos de TI. Service Desk. Xestión de Cambios. Xestión de Niveis de Servizo. TEMA 90.- Microstrategy 8: Arquitectura BI e a plataforma Microstrategy. Modelo de datos lóxico. Estrutura do warehouse e relación co modelo lóxico. Creación e configuración dun proxecto. A Coruña, 06 de abril de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández